《次韵曹教谕见寄 其一》
元代·黄玠

凉风发秋夕，落木振疏阴。相思在咫尺，两契同一心。

徽弦不下指，宁我有遗音。梧桐生下泽，几时成凤林。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。